36. ΝΟΜΟΣ υπ' αριθ. 3486 της 31/31 Δεκ. 1955 Περί αυξήσεως του αριθμού των Προέδρων Εφετών παρά τω Εφετείω Αθηνών και άλλων τινών διατάξεων. Άρθρ.1-.(Περιελήφθη εις την κωδικοποίησιν του Β.Δ. 11/19 Μαρτ. 1957, κατωτ. σελ. 279(α). Άρθρ.2.-Δια την, συμφώνως τω άρθρ. 11 παρ. 2 στοιχ. Α' του Α.Ν. 1502/50, ως τούτο ετροποποιήθη δια του άρθρ. 4 παρ. 1 του Α.Ν. 1537/50, χορήγησιν επιδόματος ευδοκίμου παραμονής εν τω αυτώ βαθμώ εις δικαστικούς λειτουργούς, ο χρόνος υπηρεσίας αυτών ο εν τω αμέσως κατωτέρω βαθμώ διανυθείς, πέραν του απαιτουμένου ως προσόν πρός προαγωγήν εις την ήδη κατεχομένην υπ' αυτού θέσιν, υπολογίζεται δια την συμπλήρωσιν του απαιτουμένου δια την απονομήν του επιδόματος τούτου χρόνου εξαετούς ή οκταετούς υπηρεσίας. Άρθρ.3.-1.Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 